Eestis kehtib alandatud  käibemaksumäär näiteks ravimitele, postiteenustele, raamatutele ja loteriidele. Liitumisel EL-iga tõuseb nullilt viiele protsendile ettetellitud väljaannete ning õpikute ja töövihikute käibemaksumäär. 2007. aastal tõuseb viielt protsendilt 18 protsendini füüsilistele isikutele müüdava soojusenergia, kütteturba, briketi ja kivisöe maksumäär.